Dornier Do 335

**Dornier Do 355 ''Pfeil*** („Šíp“) bolo [[Nemecko|nemecké]] ťažké [[stíhacie lietadlo]] z konca [[druhá svetová vojna|druhej svetovej vojny]]. Do služby sa ich ale dostalo iba niekoľko.

== Vznik a vývoj ==
Pôvod lietadla sa dá vystopovať až do doby [[prvá svetová vojna|prvej svetovej vojny]], keď [[Claude Dornier|Claudius Dornier]] navrhol mnoho [[hydroplán]]ov poháňaných motormi v tandeme. Rovnaký spôsob bol použitý pri lietadlách [[Dornier Do J|Wal]] a obrieho [[Dornier Do X|Do X]]. Tento systém je výhodnejší ako pri dvojmotorových lietadlách s motormi na krídlach, pretože motory v tandeme na seba nadväzujú; jeden z nich pôsobí ako „ťažný“ a druhý ako „tlačný“ a možno tak dosiahnuť väčšie rýchlosti, navyše má lietadlo lepšie [[ťažisko]], pri poruche jedného z motorov nedochádza k takému krútiacemu momentu, lietadlo má i menší čelný odpor a dá sa lepšie ovládať.

== Projekt a prototyp ==
V roku [[1939]] firma Dornier pracovala na projekte veľmi rýchleho [[bombardér]]a (*P.59*) s motormi v tandeme, ale [[Hermann Göring|Göring]] projekt roku [[1940]] zrušil. V máji roku [[1942]] Dornier predložil návrh vylepšenej verzie ako *P.231* schopnej niesť náklad 1&nbsp;000 kg bômb. Na jeseň roku [[1942]] však bolo rozhodnuté, že taký typ nebude potrebný, namiesto toho bolo prehodnotené určenie lietadla na rýchly [[stíhací bombardér]], ale s rovnakým nákresom, s motormi v tandeme, to však zdržalo dodanie [[prototyp]]u.

Ten po prvýkrát vzlietol na jeseň roku [[1943]], išlo o mimoriadne mohutný stroj s dvoma motormi [[Daimler-Benz DB 603|DB 603]], jedným pred a druhým za kabínou pilota. Zadný motor prenášal výkon cez dlhý [[hriadeľ]] na tlačnú vrtuľu za krížovými chvostovými plochami. Vo vnútri trupu bol úložný priestor na bomby. Piloti boli prekvapení rýchlosťou, zrýchlením aj manévrovacími schopnosťami. Napriek tomu, že sa jednalo o dvojmotorové lietadlo, dokázal Do 335 letieť ako jednomotorový stroj. Pri vypnutom prednom motore dokázal udržať ešte stále pomerne vysokú rýchlosť 560 km/h. Nevýhodou však bol zlý zadný výhľad a slabý podvozok pri pristávaní.

== Verzie ==
[[Súbor:Do335a-0 1945 USN Patuxent River test center.jpg|thumb|Do 335 skúšaný v USA]]
Prvých desať predsériových D 335*A-0* bolo dodaných na testovanie v máji. Tieto stroje mali pancierovanú kabínu a vystreľovacie sedadlo, ktoré sa aktivovalo potom, čo bol odhodený kryt kabíny, horná zvislá chvostová plocha a zadná vrtuľa, dolná zvislá chvostová plocha bola tiež odhoditeľná – to pre prípad núdzového pristátia. Do 335 bolo tiež prvé sériové lietadlo s vystreľovacím sedadlom. Na konci roku sa začala vyrábať verzia *A-1* s motormi [[DB 603]]E a možnosťou niesť bomby alebo prídavné nádrže pod krídlami, malo sa vyrábať aj [[Prieskumné lietadlo|prieskumná verzia]] *A-4*. V rovnakom čase vznikol dvojmiestny nočný stíhač *A-6* s [[Rádiolokátor|radarom]] a cvičné *A-10* a *A-12* s dvojitým riadením, stihli sa vyrobiť aj dva prototypy ťažšej verzie *B*. Na konci vojny sa pripravovali rôzne modifikácie lietadiel (napr. väčšie [[rozpätie krídel|rozpätie]] a pod.) ako spojenie dvoch trupov (*Do 635*) alebo verzia s výkonnejšími motormi (*Do 435*). Celkom sa vyrobilo okolo 90 lietadiel, ale žiadne nebolo vyskúšané v boji. Francúzsky stíhací pilot v službách [[RAF]] [[Pierre Clostermann]] v svojej knihe „Veľký Cirkus“ popisoval bojové stretnutie svojho [[Hawker Tempest|Tempestu]] s Do 335 v apríli 1945. Keďže Pfeil bol pravdepodobne len na skúšobnom lete bez munície, nemecký pilot sa ihneď po spozorovaní Clostermannovho Tempestu rozhodol pre únik, k žiadnemu zostrelu nedošlo. Clostermann totiž predpokladal, že ak by v takej veľkej rýchlosti vystrelil zo svojich kanónov, ich spätný náraz by mu utrhol krídla.

== Špecifikácia (Do 335A-0) ==


=== Technické údaje ===
* *'Posádka:** 1
* **Dĺžka:** 13,85 m
* **Rozpätie:** 13,8 m
* **Výška:** 4,55 m
* **Hmotnosť (prázdne):** 5&nbsp;210 kg 
* **Maximálna vzletová hmotnosť:** 8&nbsp;890 kg 
* **Pohonná jednotka:** 2 × 12 valcový [[radový motor]] [[Daimler-Benz DB 603|DB 603A]], každý s výkonom 1&nbsp;290 [[Watt (jednotka)|kW]]
 
=== Výkony ===
* **Maximálna rýchlosť:** 765 km/h
* **Cestovná rýchlosť:** 681 km/h (pre verziu A-1)
* **Maximálna rýchlosť s tlačným motorom:** 560 km/h
* **Bojový dolet:** 1&nbsp;160 km
* **Dostup:''' 11&nbsp;400 m

### Výzbroj
* 1 x kanón MK 103 kalibru 30 mm 
* 2 x kanón MG 151 kalibru 20 mm 
* do 1&nbsp;000 kg bômb

## Referencie

## Zdroj

## Iné projekty

 

Kategória:Nemecké stíhacie lietadlá
Kategória:Lietadlá druhej svetovej vojny
Kategória:Lietadlá Dornier